Laqgħa Nru 28

It-Tnejn, 27 ta' April 2015

Stampat fl-Uffiċċju tal-Iskrivan

Prezz €2.50

Laqgħa Nru 28

It-Tnejn, 27 ta' April 2015

Il-Kumitat iltaqa' fil-Palazz, il-Belt Valletta, fis-1.04 p.m.

Il-Minuti tal-Laqgħa Nru 27, li saret fil-11 ta' Marzu 2015, ġew ikkonfermati.

MR SPEAKER (Onor. Anġlu Farrugia): Hawn talba mill-media biex jiffilmjaw.

Il-permess ingħata.

Niġu għax-xogħol tal-Kamra, u nistieden lill-Onor.

Godfrey Farrugia biex jagħmel ir-rimarki għan-naħa tal-Gvern.

Xogħol tal-Kamra

GODFREY FARRUGIA: Sur President, is-seduta li jmiss hija fl-4 ta' Mejju, u għaldaqstant, billi se nkunu f'parlament ġdid, diġà qsamt fehmti mal-Onor.

David Agius, b'mod one to one, u għedtlu li tkun ħaġa sabiħa li naqbdu suġġett li miż-żewġ naħat tal-Kamra naqblu fuq il-kontenut tiegħu.

U mhux hekk biss, imma naraw li jkollu kontenut li fuq pjattaforma internazzjonali jkompli jagħti ġieħ lil Malta.

Għaldaqstant, qed nipproponi li meta niftħu l-Parlament il-ġdid, nibdew bl-Abbozz ta' Liġi fuq Azzjoni dwar il-Klima, li hija liġi totalment ġdida.

Ladarba naqblu fil-prinċipju miż-żewġ naħat tal-Kamra, naħseb li jkun tajjeb li nibdew biha.

L-aħħar seduta li kien hemm konna waqafna fuq it-Tieni Qari tal-Liġi fuq is-Suċċessjoni.

Jekk jifdal spazju, dakinhar nistgħu nkomplu biha.

Hekk qed nitkellmu fuq il-ftuħ tal-4 ta' Mejju.

Miftiehmin ukoll li, fit-tieni ġimgħa ta' wara li jiftaħ il-Parlament, se nitkellmu fuq il-Liġi tal-Kunsilli Lokali.

Irrid nagħti prijorità ukoll biex niddiskutu l-entitajiet.

Hemm tlieta minnhom li tpoġġew fuq il-Mejda tal-Kamra: hemm dik tal-Awtorità tad-Djar, l-Awtorità ta' Malta dwar l-Ambjent u l-Ippjanar (MEPA), u s-Sovrintendenza tal-Patrimonju Kulturali, din min-naħa tal-Ministru Owen Bonnici.

Nixtieq li fit-tieni ġimgħa nkunu diġà ttrattajna waħda minnhom – dik tal-Awtorità tad-Djar – u ġimgħa wara ġimgħa, sa Mejju, rridu neħilsu l-ħamsa l-oħra.

Dwar l-Abbozz ta' Liġi tal-iStandards tal-Ħajja Pubblika, l-aħħar darba semmejna li għandna nitkellmuh fit-18 ta' Mejju, iżda minn dakinhar 'l hawn irriżulta li d-Deputat Prim Ministru għandu laqgħa, u allura rridu nipposponuha bi ftit ġranet.

Magħha, għalkemm mhijiex fil-lista, hemm il-proċedura dwar l-iStanding Orders.

Irridu nimxu pari passu magħha dwar il-proċedura li rridu nbiddlu.

Għaldaqstant, qed nistenna l-feedback min-naħa tal-Oppożizzjoni dwar ix-xogħol siewi li sar min-naħa tal-istaff tal-Clerk of the House, fejn għamilna kollox tabulated.

Il-proposti tagħna qegħdin hemmhekk; issa jonqos il-proposti tal-Oppożizzjoni u, barra minn hekk, irridu naraw dak id-dokument li ħejja l-President Emeritu Ugo Mifsud Bonnici, biex naraw u nqabblu kollox.

Hemm biċċa xogħol siewja fejn irridu nitkellmu sew jiena u l-Onor.

David Agius, imma qed nistenna r-rappreżentazzjoni tagħhom.

MR SPEAKER: Fl-4 ta' Mejju, apparti ċ-ċerimonja – li se niġu għaliha, flimkien mal-programm li għandna – se jitla' l-Abbozz ta' Liġi fuq Azzjoni dwar il-Klima, Abbozz 93: qed naqblu, Onor. David Agius?

DAVID AGIUS: Iva, Sur President, m'għandix diffikultà.

Fadlilna ngħadduh ftit internament; però, m'għandux ikun hemm diffikultà li nagħmluh nhar it-Tnejn.

MR SPEAKER: Kollox sew, fuq dik qed naqblu.

DAVID AGIUS: Anke tas-suċċessjoni, m'għandniex diffikultà.

MR SPEAKER: Jiġifieri, għandna għal tlett ijiem ta' xogħol bejn it-Tnejn u l-Erbgħa.

DAVID AGIUS: Ovvjament, għall-Erbgħa rridu naraw x'se nagħmlu, għax il-liġi tas-suċċessjoni bejn żewġ kelliema tingħalaq.

Irridu xi ħaġa oħra.

MR SPEAKER: Jekk tingħalaq, irridu xi ħaġa oħra.

DAVID AGIUS: Nistgħu naqbdu tal-Awtorità tad-Djar.

L-Onor.

DAVID AGIUS: Rigward l-iStanding Orders, min-naħa tagħna diġà għaddejna x-xogħol fuqhom, u issa nitkellem ftit mal-kollega tiegħi u nkunu nistgħu nimxu.

LOUIS GRECH (Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali): Fir-rigward tal-iStandards, jekk mhijiex problema, nagħmluha ġurnata oħra minflok fit-18 ta' Mejju.

Aħna qed naħsbu li tkun jew il-Ġimgħa ta' wara eżatt, jew it-Tnejn ta' wara.

MR SPEAKER: Se tiġi posposta b'ġimgħa.

LOUIS GRECH: Huwa importanti li, f'din il-leġiżlatura, it-tibdil li rridu nagħmlu fuq l-iStanding Orders inkunu għamilnihom ukoll, u allura huwa tajjeb li jkollna l-feedback tal-Oppożizzjoni.

MR SPEAKER: Fil-fatt, kulħadd qed jaħdem fuqhom.

MARIO DE MARCO: Diġà rajnihom u diġà għandna l-veduti tagħna fuqhom.

MR SPEAKER: Aktar tard illum irridu nagħmlu Standing Order partikolari, minħabba raġunijiet ta' teknikalità.

S'issa qiegħda bir-radju, u issa rridu mmorru għall-Internet u għat-television.

GODFREY FARRUGIA: Sur President, xi ħaġa oħra li nixtieq li nagħtuha importanza – biex, jekk għandna nidħlu fiha, nidħlu fiha – hija dwar l-Abbozz ta' Liġi li jemenda l-Att dwar il-Produzzjoni tal-Petroleum.

Forsi nagħmlu dan wara t-tieni ġimgħa, forsi fit-tielet ġimgħa.

MR SPEAKER: Le, issa niġu għaliha aktar tard.

Onor. Mario de Marco, kont se tgħid xi ħaġa?

MARIO DE MARCO: Sur President, l-idea tagħna dejjem kienet li qegħdin nimxu ma' dawn in-numri ta' abbozzi ta' liġi.

Però, ovvjament, irridu rressqu 'l quddiem ukoll il-Private Members' motions, li issa ilhom pendenti għal numru ta' xhur.

GODFREY FARRUGIA: Hemm waħda partikolari li qiegħda fl-istadju tat-Tieni Qari li hemm bżonn li niltaqgħu dwarha.

Safejn naf jien, dik li hemm mozzjoni pendenti.

DAVID AGIUS: Le, hemm ukoll il-mozzjoni biex jiġi ppubblikat ir-rapport tal-inkjesti dwar l-operat tal-Pulizija.

Diġà tellajtha xi tliet darbiet hawnhekk.

MR SPEAKER: Konna diġà tkellimniha.

DAVID AGIUS: Imma ma sibniex soluzzjoni.

Jiġifieri, għadu mhux dak ir-rapport li tkellimna dwaru.

Dan l-aħħar fil-media ngħad li l-Gvern qed jeħel penali għax mhux qed jagħti l-informazzjoni lill-media minħabba d-data protection.

Din nixtieq li nsibu soluzzjoni għaliha.

Għandna wkoll l-Att dwar l-Opportunitajiet Indaqs għal Persuni b'Diżabilità.

GODFREY FARRUGIA: Liema waħda?

DAVID AGIUS: L-Ewwel Qari tal-Abbozz ta' Liġi msejjaħ "Att biex jemenda l-Att dwar Opportunità Indaqs għal Persuni b'Diżabilità", Mozzjoni 193.

GODFREY FARRUGIA: Nagħtik risposta dwarha wkoll.

DAVID AGIUS: It-tnejn l-oħra huma tal-Kostituzzjoni; imma nifhem li għadkom bl-istess pożizzjoni li jidħlu kollha f'daqqa.

Hemmhekk ukoll irridu nieħdu deċiżjoni, għax għadda …

MR SPEAKER: Il-mozzjoni meta ġiet imressqa?

DAVID AGIUS: Fit-3 ta' Diċembru tal-2014, u l-oħrajn kienu f'Mejju, jiġifieri issa kważi ilhom sena.

MARIO DE MARCO: Dwar mozzjonijiet 125 u 134 – li issa kważi għaddiet sena minn fuqhom – nixtieq inżid li l-idea kienet tagħkom, jekk m'iniex sejjer żball, li l-emendi kostituzzjonali jitressqu kollha flimkien, wara li ssir analiżi sħiħa tal-emendi fil-Kostituzzjoni.

Però, s'issa jidher li dak għadu ma sarx.

Naħseb li mhuwiex għaqli li nibqgħu nistennew sakemm dan isir.

Wieħed seta' jifhem kieku din kienet se tkun xi ħaġa immedjata; però, issa qegħdin sena tard u naħseb li huwa utli li dawn l-emendi li huma għall-Kostituzzjoni jitressqu biex jiġu dibattuti kemm jista' jkun malajr.

MR SPEAKER: Nistgħu nimxu?

MR SPEAKER: Ħa nimxu għal xogħol ieħor.

Niġu issa għal programm dwar iċ-ċerimonja tal-ftuħ.

(Interruzzjonijiet) L-Onor.

DAVID AGIUS: Nifhem li l-Mozzjoni dwar l-Awtorità tad-Djar ġiet ippubblikata, mozzjoni 221.

L-oħrajn, tal-Heritage u tal-MEPA, għad iridu jiġu ppubblikati?

(Interruzjonijiet) Qegħdin?

Jista' jkollna kopja biex nirbħu ġimgħa?

MR SPEAKER: Jekk hawn qbil, anke jekk għadhom ma tpoġġewx, ngħaddulkom kopja.

Nistgħu nimxu, Onor. David Agius?

XOGĦOL IEĦOR

Ftuħ tal-binja ġdida tal-Parlament

MR SPEAKER: Qed nagħtikom kopja tal-programm taċ-ċerimonja tal-ftuħ uffiċjali tal-binja l-ġdida tal-Parlament.

Din se ssir bħal-lum ġimgħa, jiġifieri t-Tnejn, 4 ta' Mejju.

Skont il-programm, se niltaqgħu kollha kemm aħna – ovvjament min irid jiġi – quddiem il-bieb prinċipali tas-sala li użajna sal-lum, jiġifieri quddiem dan il-bieb tal-entratura tas-sala prinċipali ħdejn is-sala tal-Arazzi, fit-3.30 p.m. Minn hemmhekk, nimxu l-kuritur lejn l-entratura prinċipali tal-Palazz, u hemmhekk se nassistu għal ċerimonja simbolika fejn il-Forzi Armati jgħaddu l-muftieħ lill-Pulizija, għax issa s-sigurtà se tkun f'idejn il-Pulizija.

Dan se jsir bħala simbolu tar-responsabilità tas-sigurtà li se tkun qed tiġi mgħoddija għand il-Pulizija.

Imbagħad, mill-Palazz nimxu flimkien lejn il-binja l-ġdida tal-Parlament.

Hemmhekk isir diskors minni u mill-President tar-Repubblika.

Imbagħad isir il-kxif tal-plakka kommemorattiva, li tiġi mbierka mill-Arċisqof.

Id-dettalji qegħdin fil-programm.

Se jkun hemm riċeviment żgħir u, fis-6.00 p.m., nibdew il-ħidma tagħna.

Id-dettalji bil-ħin qegħdin kollha fil-programm.

L-Onor.

MARIO DE MARCO: Sur President, forsi se nkun barra minn loki bħala issue, però nista' nissuġġerixxi li jkun mistieden kull min serva bħala deputat f'xi waqt?

MR SPEAKER: Il-mistednin huma limitati minħabba li l-postijiet fejn ipoġġu huma limitati; però, ibqa' ċert li l-membri tal-Assoċjazzjoni tal-eks-Membri Parlamentari se jkunu mistednin.

MARIO DE MARCO: B'kollox kemm hemm eks-Membri li għadhom ħajjin?

Hemm limitazzjoni fejn se jpoġġu.

Fil-fatt, l-ewwel wasalna sal-Maġistrati, u mbagħad wasalna sad-Diretturi Ġenerali.

L-ispazju huwa dak li hu.

Eks-Speakers, eks-Presidenti u eks- Prim Ministri huma mistednin.

MARIO DE MARCO: B'diżrispett lejn ħadd minnhom, imma …

LOUIS GRECH: Veru, naħseb li hija aktar idonea li jkunu hemm huma.

Imma, jekk tista' tagħmel rappreżentanza tagħhom …

IS-SUR RAYMOND SCICLUNA (Skrivan tal-Kamra): Rappreżentanza hemm l-Assoċjazzjoni.

MR SPEAKER: Għalija nistgħu nistiednu lil Malta kollha; imma, kif qed ngħidilkom, l-ispazju huwa limitat.

MARIO DE MARCO: Kull min kien deputat u jħoss rabta, mhux tant mal-binja …

DEBORAH SCHEMBRI: Fejn se ssir iċ-ċeremonja?

IS-SUR RAYMOND SCICLUNA: Fil-ftuħ tal-Parlament, l-Assoċjazzjoni biss tiġi mistiedna.

MR SPEAKER: Dejjem l-Assoċjazzjoni ġiet mistiedna.

MARIO DE MARCO: Aħna għandna l-vantaġġ tan-numru, jiġifieri huwa limitat ħdejn dak ta' pajjiżi oħrajn.

M'għandniex parlament ta' 400 ruħ – għandna parlament ta' 65 ruħ.

Il-fatt li għandna biss 100 li għadhom ħajjin jagħmilha possibbli.

Mhux qed ngħid li nistednuhom man-nisa u l-irġiel tagħhom.

MR SPEAKER: Partners ħadd mhu se jkun mistieden.

MARIO DE MARCO: Il-figura ta' 100 hija a manageable number.

MR SPEAKER: Onor. de Marco, il-punt tiegħek huwa importanti.

Jien qed nitkellem fuq il-kwestjoni.

Araw intom; jekk tgħidulna biex nistednuhom, nistednuhom.

GODFREY FARRUGIA: Jista' jkollna indikazzjoni min huma l-persuni li se jkunu mistednin?

MR SPEAKER: Il-Membri Parlamentari eżistenti, membri tal-Ġudikatura, membri tal-Korp Diplomatiku, Ambaxxaturi, u issa daħħalna d-Diretturi Ġenerali wkoll.

IS-SUR RAYMOND SCICLUNA: Il-problema hija l-ispazju.

L-ispazju quddiem iż-żewġ binjiet huwa dak li hu.

LOUIS GRECH: Ejjew nikkonkluduha: jekk hemm spazju, jidħlu, u jekk mhemmx spazju, huwa inutli li nitkellmu.

Jiġifieri, inkomplu għaddejjin.

MR SPEAKER: Ilna għaddejjin fuq xahar.

DAVID AGIUS: Se jkun hemm mistednin barranin?

Dwar "The Times of Malta", dan il-ġurnal kellu xi domandi x'jistaqsini għax fuq din ħadet interess, u jien irrispondejt.

Jidher li anke l-Perit Belveder, ir-rappreżentant tiegħu, se jkun mistieden.

Jekk tridu li nistiednu 'l-eks- membri parlamentari li għadhom ħajjin, nistednuhom, għalkemm jien nifhem li mhux se jiġu kollha.

MARIO DE MARCO: Japprezzawha.

DEBORAH SCHEMBRI: Jien naraha xi ħaġa sabiħa jekk nistgħu.

MR SPEAKER: Nistednuhom, imbagħad min jista' jiġi jiġi, u naraw kif se nkunu.

Xogħlijiet pendenti fil-binja l-ġdida tal-Parlament

MR SPEAKER: Rigward ix-xogħol fil-binja, irrid ninformakom li għad għandna ftit hiccups għaddejjin sakemm naraw li l-istream kullimkien huwa in order.

Meta tkun qed tiddependi mill-kuntratturi, hija xi ħaġa oħra.

Irrid nirringrazzja lill-istaff tal-Parlament tal-isforzi li qed jagħmel, u talli għaddej gas down kuljum.

Nisperaw li jkollna l-ordni ma ndumux.

Kif diġà tkellimna, is-sigurtà mingħand l-Armata se tgħaddi f'idejn il-Pulizija, kif hemm f'kull parlament tal-Commonwealth.

Il-mudell tas-sigurtà tagħna huwa bbażat fuq kif inhi s-sigurtà fil-House of Commons.

Sar ħafna xogħol, u għamilna dak kollu li hemm bżonn.

Illum diġà hemm numru ta' pulizija li qegħdin hemmhekk, u meta jinfetaħ il-Parlament, se jkun hemm aktar armonija ta' kif isir ix-xogħol.

Kif għidtilkom, is-sigurtà se tgħaddi mingħand l-Armata għal għand il-Pulizija b'ċerimonja formali.

Il-Pulizija se tkun fil-Parlament.

Il-proposta tal-Pulizija hija li l-parametri tal-binja jingħalqu għall-pubbliku għal raġunijiet ta' sigurtà.

Intom taqblu li għandna nimxu fuq il-parir li qed jagħtuna l-Pulizija għal raġunijiet ta' sigurtà għalina u għall-binja?

MARIO DE MARCO: Jekk fhimt sew, il-parti ta' taħt il-Parlament kienet se tkun aċċessibbli għall-pubbliku: hekk se jkun?

MR SPEAKER: Ikun hemm ċerta sigurtà, mhux taqbad u tidħol.

MARIO DE MARCO: Jekk qed nifhem sew, l-idea hi li taħt il-Parlament ikun miftuħ għal pubbliku.

Hekk kienet l-idea, u naħseb li dak il-konċett, li għandek parti miftuħa għall-pubbliku apparti l-aċċess għall-Parlament, li kif nifhem huwa dejjem ikkontrollat, għandu jibqa' u huwa parti mis-sabiħ ta' din il-binja.

MR SPEAKER: Mhemmx dubju li kollox huwa sabiħ meta tkun qed tarah bħala sabiħ.

Jekk ikollok inċident terroristiku, xi tkun il-pożizzjoni tiegħek?

Kellna laqgħat kbar fuq is-sigurtà.

Jiena bħalek kont naħsibha, Onor. de Marco.

II-perimetru tal-binja huwa miftuħ, u jista' jkun hemm xi terrorista – li jista' jkun barrani u jista' ma jkunx – li jidħol viċin ħafna tal-Parlament minn Triq l-Ordinanza, bil-karozza mimlija bl-isplussiv, jibqa' ġej għal taħt il-Parlament, jieqaf u jisplodiha u ninżlu kollha miegħu.

Jiena bħalek kont naħsibha; imma, meta tkellimt mal-esperti fuq is-sigurtà, kelli nagħmel din il-mistoqsija wkoll.

Illum, m'aħniex qegħdin f'sitwazzjoni li ma naħsbux għal ċerta eventwalità.

L-idea hekk kellha tkun u hija idea sabiħa; imma imbgħad, bħala sigurtà ...?

MARIO DE MARCO: Bl-ebda diżrispett, però għal dik il-preokkupazzjoni hemm soluzzjoni.

Tista' tagħmel il-bollards, kif kienu għamlu l-Ambaxxata Amerikana meta kellhom l-ambaxxata fi Triq Sant'Anna.

Triq Sant'Anna ma ngħalqitx għall-pubbliku, u lanqas l-arkati ta' taħt l-Ambaxxata Amerikana, imma għamlu l-bollards.

MARIO DE MARCO: Jekk niġu għall-istess argument, allura anke t-taraġ li hemm biswit il-Parlament huwa fil-periklu.

Jiġifieri, irridu ngħixu dan ir-riskju ta' kuljum.

Aħna li naħdmu l-Qorti jkollna theddida ta' bomba ta' kuljum.

MR SPEAKER: Onor. de Marco, għandek punti tajbin, però l-punti kollha fihom diskussjoni.

MARIO DE MARCO: Huwa parti mill-konċett li l-Parlament huwa simbolu tad-demokrazija li għandna ngħixuha, u dak l-ispazju għandu jkun miftuħ.

MR SPEAKER: Irridu nieħdu ħsieb ukoll li d-demokrazija nibżgħu għaliha, għax jekk jidħol xi ħadd u ntiru kollha … Jiena naqbel miegħek dwar il-bollards, u biex isiru, naħseb li rridu nitkellmu dwar kif se nagħmluhom.

Il-Perit Renzo Piano ma ħasibx għall-bollards.

Anzi, meta tkellimna fuq bollards, ma naħsibx li kien hemm qbil.

Kien hemm reżistenza.

Ma nagħtihx tort għax dak huwa l-proġett tiegħu, hemm ħafna affarijiet.

LOUIS GRECH: Ma naħsibx li għandna nieħdu deċiżjoni llum.

Jiena naħseb li hemm żewġ opinjonijiet differenti.

Ejjew inħarsu preċiżament x'inhu dan l-element ta' sigurtà għax, veru, l-idea kienet li jkun hemm intermingling tal-pubbliku mal-Parlament; però, wieħed ma jistax jinjora dak li qed jgħid l-iSpeaker rigward is-sigurtà.

Id-deċiżjoni m'għandhiex tittieħed illum, u għandna naraw x'inhi l-pożizzjoni tal-Pulizija u x'inhuma s-suġġerimenti tagħhom.

DAVID AGIUS: Għas-sigurtà tal-Parlament, il-Pulizija huma favur li jkun hemm il-Monti viċin?

MR SPEAKER: Le, mhumiex favur u lanqas huma favur il-kwantità ta' żgħażagħ li dejjem ikunu hemmhekk fil-weekends f'dak l-ambjent ta' ħġieġ.

Dak huwa t-tħassib tagħhom, u kellhom ħafna tħassib.

Mhux qed ngħid li ż-żgħażagħ qed jagħmlu l-vandaliżmu, ħalli ma niġix ikkwotat ħażin; imma, minħabba dak l-ambjent ta' ħġieġ, kemm jista' jkun iridu jżommu ż-żgħażagħ 'il bogħod minn dik iż-żona.

Hemm ħafna fatturi, imma l-aktar wieħed inkwetanti huwa dwar xi att terroristiku.

Darba jkollok każ, ma jkollokx darbtejn!

Mhux qed ngħid li se jsir jew li hemm xi att ippjanat, u allaħares hemm, imma dan huwa tħassib.

Qed inqajjem dan is-suġġett għax jien għamilt sigħat mal-Kummissarju u mal-esperti fuq is-sigurtà.

Jiena, li għandi ħafna esperjenza, wkoll ċerti affarijiet ma jgħaddulix minn moħħi, fosthom il-mod kif tista' timmira arma minn post fil-Belt u li minnu ġġib faċċata tiegħek ċerti uffiċini.

Dawn huma affarijiet li kellna nidħlu fihom għax hemm is-sigurtà tagħna involuta.

Mhux qed ngħid minn fejn.

Dħalna f'dawn l-affarijiet, però naħseb li m'għandniex ngħaġġlu.

Naħseb li f'dan l-istadju, dak li ġie deċiż, jew li qed jissuġġerixxu l-Pulizija, b'mod professjonali u b'mod inizjali, m'għandniex immorru kontra tiegħu.

Imbagħad, bħala Kumitat, ħalli forsi nagħmlu laqgħat magħhom dwar kif se naħdmu 'quddiem.

L-idea tal-bollards hija waħda minnhom.

Pereżempju, l-Palazz Montecitorio ġewwa l-Italja jtella' l-bollards, u l-pjazza tingħalaq x'ħin iridu.

Il-binja tant hija miftuħa li, biex ikun hemm is-sigurtà, hemm bżonn ħafna pulizija.

Fejn qegħdin bħalissa, hawn il-bieb u minn dak il-bieb trid tidħol bilfors.

Fil-Parlament il-ġdid hemm l-ispazju miftuħ.

DEBORAH SCHEMBRI: Hija kurżità kbira għax smajtek kemm-il darba tgħid li din il-binja hija miftuħa minn ħafna postijiet, u li hemm bżonn ħafna aktar pulizija.

Issa qed naraw il-kwestjoni ta' sigurtà.

Jiena naqbel mal-Onor. de Marco li kienet maħsuba għall-pubbliku, u allura jekk nistgħu nagħmlu xi ħaġa biex inwaqqfu l-periklu, imma fl-istess ħin inħalluha aċċessibbli, għandh tkun hekk.

MR SPEAKER: Se jkun hemm aċċess għall-pubbliku.

DEBORAH SCHEMBRI: Imma allura, fl-aħħar mill-aħħar, binja bħal din ma ngħatatx konsiderazzjoni li trid tkun sigura?

Spiċċajna b'binja li lanqas nistgħu nużawha kif irridu għax irridu naraw jekk hijiex sigura?

MR SPEAKER: Hija tassattiva li jkollok is-sigurtà llum.

Onor. Schembri, għandek raġun, imma ladarba dik il-binja se tkun il-binja tal-Parlament, li hija l-ogħla istituzzjoni tal-pajjiż, bilfors trid tingħata prijorità assoluta lis-sigurtà, tmur fejn trid fl-Ewropa.

LOUIS GRECH: Sur President, irridu nikkonkludu, fis-sens li naħseb li inizjalment għandna mmexxu kif qed tgħid int fir-rigward tas-sigurtà, u mbagħad wara nagħmlu l-laqgħat neċessarji biex naraw kif se nindirizzaw il-konċett li jkun hemm il-parteċipazzjoni tal-pubbliku.

Però, f'dan l-istadju, jidher ċar li m'aħniex se naslu għal soluzzjoni immedjata, u allura inutli li nkomplu għaddejjin bl-istess argument.

MR SPEAKER: Nirringrazzjak.

Nifhem li l-esperti huma min huma f'dan il-qasam, però rridu naraw kif nistgħu ntejbu l-affarijet.

L-Onor.

DAVID AGIUS: Naħseb li tagħmel differenza bejn meta l-Parlament qiegħed waqt seduta u meta mhuwiex.

MR SPEAKER: F'dan l-istadju, is-sistema hija dik.

L-arranġament għall-parkeġġ min-nhar it-Tnejn, 4 ta' Mejju, huwa li l-membri parlamentari jipparkjaw quddiem il-Bank Ċentrali ta' Malta, filwaqt li l-Ministri, is-Segretarji Parlamentari u l-Kap tal-Oppożizzjoni jipparkjaw fi Triq l-Ordinanza, ħdejn Palazzo Ferreria.

Dak huwa l-arranġament wara ħafna diskussjoni.

Ma tarax, se nagħmlu distinzjoni bejn Ministri u Deputati!

Dan Parlament, naħa Gvern, u naħa Oppożizzjoni, nofs Gvern u nofs Oppożizzjoni.

Aħna dejjem hekk ftehmna, li naraw fejn huma l-islots, u nofs jeħodhom il-Gvern u nofs teħodhom l-Oppożizzjoni, bid-differenza tal-maġġoranza li hemm.

MR SPEAKER: Dan sar wara diversi diskussjonijiet bejn l-Uffiċċju tal-Parlament u Trasport Malta.

DAVID AGIUS: Dejjem sar bi qbil.

L-ispazju huwa dak li hu, jiġifieri ma tantx fadal spazju viċin.

Il-massimu ta' parkeġġ ħdejn il-Bank Ċentrali huwa …

DAVID AGIUS: M'għandix diffikultà: jekk hemm 60, hemm 60.

Imma għandu jinqasam, nofsu naħa u nofsu n-naħa l-oħra.

MR SPEAKER: L-Onor.

MARIO DE MARCO: Il-punt tal-Onor.

Agius huwa punt ta' prinċipju.

Hawnhekk qed nitkellmu fuq parkeġġ tal-Parlament, u fil-Parlament għandek deputati.

Fair enough, uħud mid-Deputati huma membri tal-Kabinett: imma, ma nistgħux nagħmlu distinzjoni bejn min hu parti mill-Eżekuttiv u min mhuwiex parti mill-Eżekuttiv għal dak li għandu x'jaqsam il-parkeġġ tal-Parlament, għax inkella nkunu qed nagħmlu distinzjoni li mhijiex lokha għal dak li għandu x'jaqsam il-parkeġġ tal-Parlament.

Ovvjament, kull ministru għandu dritt għall-parkeġġ tiegħu għal dak li għandu x'jaqsam il-ministeru tiegħu.

Però, ladarba qed nitkellmu dwar id-Deputati, u ladarba l-Ministri ġejjin fil-funzjoni tagħhom ta' deputat tal-Parlament, naħseb il-punt ta' prinċipju li dejjem segwejna s'issa – li essenzjalment kellek naħa għall-Gvern u naħa għall-Oppożizzjoni – għandu jinżamm b'sens ta' rispett lejn il-funzjoni parlamentari tagħna.

L-ebda sens ta' diżrispett lejn il-ministri – ovvjament, diġà għandhom il-funzjoni tagħhom u nirrispettawha; però, ladarba qed nitkellmu dwar il-Parlament, għandna nirrispettaw dan il-punt ta' prinċipju.

MR SPEAKER: Din hija xi ħaġa li domna għaddejjin madwar tliet xhur fuqha.

Hawn xi kummenti oħrajn?

L-Onor.

DEBORAH SCHEMBRI: Il-parkeġġ se jkun fil-ħin tal-Parlament biss, jew il-ħin kollu?

Għax jekk le, se jkollna problema.

LOUIS GRECH: Meta jkollok il-Kumitat ...

DEBORAH SCHEMBRI: Mhux fil-kumitati biss issir ħafna ħidma.

Jien inkun ħafna l-Parlament ...

MR SPEAKER: Onor. Louis Grech, ħalli ngħidlek kif wasalna.

Waqt is-seduti tal-Parlament, se jkollna 62 parkeġġ ħdejn il-Bank Ċentrali u, matul il-bqija tal-ġurnata, jew meta jkun hemm kumitat tal-Kamra, eċċ., se jkollna 20 parkeġġ.

GODFREY FARRUGIA: L-istess numru li kien hemm qabel.

MR SPEAKER: Biex inkunu aktar korretti, se nipprovaw nagħmlu anke sistema ta' sigurtà billi tgħaddi l-card biex tidħol u terġa' tagħlaq.

Rigward il-punt li qed iqajjem l-Onor.

David Agius, iddeċiedu intom: għalija mhux problema.

DAVID AGIUS: Agħtina pjanta tat-62 slot u naqsmuhom bejn il-Gvern u l-Oppożizzjoni, kif dejjem għamilna, nofs għall-Gvern u nofs għall-Oppożizzjoni.

LOUIS GRECH: Sur President, nitolbok tispjega daqsxejn kif inhu l-parkeġġ, kemm dak fi Triq l-Ordinanza, kif ukoll dak li qiegħed quddiem il-Bank Ċentrali, għax jien qatt ma rajthom dawn.

MR SPEAKER: Kif taf inti, bħalissa għandna problema kbira ta' parkeġġ minħabba x-xogħlijiet li qed isiru madwar Kastilja.

L-arranġament li ġie offrut minn Trasport Malta huwa li l-membri parlamentari kollha jipparkjaw quddiem il-Bank Ċentrali, waqt li l-Ministri, is-Segretarji Parlamentari u l-Kap tal-Oppożizzjoni se jkunu mogħtija parkeġġ separat aktar viċin il-Parlament, fuq in-naħa ta' Triq l-Ordinanza, fejn hemm Palazzo Ferreria.

Dan l-arranġament tal-Ministri u tal-Kap tal-Oppożizzjoni ħarġu bih il-Pulizija, biex bħal speċi jkunu addizzjonali.

GODFREY FARRUGIA: Alternattiva oħra min-naħa tal-Ministri u s-Segretarji Parlamentari kienet li – għax nafu li hemm in-nuqqas ta' parkeġġ – li meta jkun hemm is-seduta tal-Kamra, ix-xufier tagħhom imur jipparkja fil-parkeġġ tal-Ministeru.

Imma jien qed nifhem ukoll il-prinċipju li semma l-Onor. de Marco.

Dawn kienu disposti li jibagħtu lix-xufier fil-parkeġġ tagħhom, jew inkella f'Belt is-Sebħ għal dawk li m'għandhomx parkeġġ il-Belt, u mbagħad isejħulu tliet minuti qabel tispiċċa s-seduta biex jiġi għalihom.

LOUIS GRECH: B'kollox kemm għandek parkeġġ?

MARIO DE MARCO: Ħalli nagħmel suġġeriment biex ma noqogħdux naħlu l-ħin hawnhekk fil-Kumitat.

Huwa punt ta' prinċipju, kif huwa ukoll punt loġistiku, u jidher li, globalment, is-sentiment bejnietna huwa fuq l-istess linji.

Nista' forsi nissuġġerixxi li l-Onor.

Godfrey Farrugia u l-Iskrivan tal-Kamra tiltaqgħu daqsxejn, tħabbtu daqsxejn raskom flimkien, u taraw kif issibu soluzzjoni li hija ekwa ma' kulħadd?

Din hija loġistika.

MR SPEAKER: Mhux se neskudi l-laqgħa, imma tant qegħdin … (Interruzzjonijiet)

GODFREY FARRUGIA: Riedu 69, imma mbagħad hemm ħames Ministri li diġà għandhom slot ta' parkeġġ ħdejn Kastilja.

LOUIS GRECH: Imma, fil-mument kemm hemm b'kollox parkeġġi disponibbli fi Triq l-Ordinanza u quddiem il-Bank Ċentrali?

IS-SUR RAYMOND SCICLUNA: Hemm għal kulħadd.

LOUIS GRECH: Jiġifieri, hemm għal kulħadd bejniethom it-tnejn?

GODFREY FARRUGIA: U jibqa' post ta' parkeġġ.

MR SPEAKER: Jiġifieri, bilfors irridu nużaw Triq l-Ordinanza u ħdejn il-Bank Ċentrali.

Jiena deherli li l-Kap tal-Oppożizzjoni għandu jkun ukoll fis-slot bħall-Ministri u s-Segretarji Parlamentari.

DEBORAH SCHEMBRI: Imma ma nafx kemm se nsolvuha bin-numri li hawn.

MR SPEAKER: Il-parkeġġ tal-Bank Ċentrali kollu l-istess.

GODFREY FARRUGIA: 62 post ta' parkeġġ hemm.

LOUIS GRECH: Le, aħna qed ngħidu li se nużawhom dawk.

Jien hekk jidhirli, imma huma qegħdin joġġezzjonaw li l-Kap tal-Oppożizzjoni mhux qiegħed … (Interruzzjonijiet)

MR SPEAKER: Jekk tridu li nneħħi l-bay, inneħħih.

Jien għamiltha b'sens ta' rispett.

DAVID AGIUS: Il-prinċipju mhuwiex dak.

MR SPEAKER: Aħna mhux kollha hemm fuq se nkunu?

Xi prinċipju hu?

LOUIS GRECH: Jekk hemm 80 post ta' parkeġġ, jinqasmu 40 u 40, u jekk hemm 60, jinqasmu 30 u 30.

Ejja ma noqogħdux naħlu wisq ħin.

DEBORAH SCHEMBRI: Mhux 40 u 40.

Jekk aħna m'aħniex qegħdin indaqs fuq iż-żewġ naħat tal-Kamra, ma jistax ikollna ndaqs, imma jrid ikun hemm għall-Oppożizzjoni u għall-Gvern fl-istess ħin.

Ejja npoġġu bilqiegħda madwar mejda u nsolvuha.

DEBORAH SCHEMBRI: Ma jistgħux ikunu f'post wieħed għax mhux se joqogħdu.

LOUIS GRECH: Iva, m'hemm xejn kbir.

MR SPEAKER: Il-parkeġġ ma jistax janqasam nofs bin-nofs għax naħa qegħdin 39 membru, u n-naħa l-oħra qegħdin 30 membru.

LOUIS GRECH: Ovvju li aħna jrid ikollna aktar spazji għax qegħdin aktar membri.

MR SPEAKER: Ħudu paċenzja ħalli ma naħlux ħin.

Din li se ngħid hija importanti.

Onor. Deborah Schembri, jekk jogħġbok.

Rigward il-parkeġġ tal-Kap tal-Oppożizzjoni fi Triq l-Ordinanza, inħalluhulu l-post tal-parkeġġ hemmhekk jew le?

DAVID AGIUS: Mr Speaker, mhux dak hu l-punt.

Tina l-pjanta ta' kullimkien, u mbagħad nimxu.

LOUIS GRECH: Ejjew nassumu li se jkun qiegħed hemmhekk.

MR SPEAKER: Se jkun qiegħed hemmhekk, kollox sew.

DAVID AGIUS: Mhux hu biss għandu jkun qiegħed fi Triq l-Ordinanza.

MR SPEAKER: Minn seba' postijiet, min irid joqgħod hemmhekk?

DAVID AGIUS: Il-Viċi Prim Ministru u l-Viċi Kapijiet għandhom ikunu hemmhekk, u nimxu.

MARIO DE MARCO: Mhux dak hu l-punt.

(Interruzzjonijiet) Il-kwestjoni mhijiex dwar seniority … (Interruzzjonijiet)

LOUIS GRECH: Imma nafu x'qed ngħidu?!

MR SPEAKER: Triq l-Ordinanza nneħħiha, ħalli ma jkunx hemm problemi.

MEMBRU: Le, żommha.

DEBORAH SCHEMBRI: Sur President, nista' nagħmel suġġeriment?

DEBORAH SCHEMBRI: Jekk hemm 69 membru ...

GODFREY FARRUGIA: Hemm tal-iSpeaker ukoll.

MR SPEAKER: Le, jien nidħol minn wara.

DEBORAH SCHEMBRI: Jekk hemm 69 membru, u hemm 62 post ta' parkeġġ, jiġifieri bażikament jonqos seba' postijiet, allura ma jistax ikun hemm post għall-Prim Ministru ...

DAVID AGIUS: Issa naraw il-pjanta ...

GODFREY FARRUGIA: Issa nitkellmu u nagħmluhom malajr jien u l-Onor.

LOUIS GRECH: Il-parkeġġ fi Triq l-Ordinanza jibqa' hemmhekk.

GODFREY FARRUGIA: Ħallih il-parkeġġ fi Triq l-Ordinanza.

LOUIS GRECH: Ma nistgħux ngħaddu mingħajru.

DAVID AGIUS: Niftiehmu kif se jinqasmu.

LOUIS GRECH: Kif jinqasmu issa naraw għax il-prinċipju fhimnieh; però, ovvjament ma jistgħux ikunu nofs bin-nofs.

MARIO DE MARCO: Ovvjament!

Nhar it-Tnejn ikun hemm il-parkeġġ ħalli nibdew naħdmu.

DEBORAH SCHEMBRI: Naħseb li barrier għad m'hemmx.

GODFREY FARRUGIA: Il-barrier hemmhekk qiegħda.

IS-SUR RAYMOND SCICLUNA: Naħseb dik hija kwestjoni oħra li l-kuntrattur għadu ma wasalx fiha.

Is-sistema tal-cards għadha mhijiex qed taħdem, minkejja insistenza kontinwa min-naħa tagħna.

Qegħdin tard fl-istreaming, għax li kieku ma dħalniex hawnhekk, imma kieku ltqajna fil-binja l-ġdida.

MR SPEAKER: Hemm ftit teething problems mal-kuntrattur, imma ma jfissirx li mhux se nidħlu.

Fl-4 ta' Mejju se nidħlu.

L-Onor.

DAVID AGIUS: Ħalli nagħmluha ċara biex inserrħu ras id-deputati li, bħala Kamra, fis-sens ta' kumitati, cards, eċċ., il-Ħamis li għadda dħalna, u kollox qed jaħdem kif għandu jkun, hux hekk?

MR SPEAKER: Hekk hu.

IS-SUR RAYMOND SCICLUNA: L-istreaming.

DAVID AGIUS: Fil-Kamra?

MR SPEAKER: Le, fil-Kamra qed jaħdem l-istreaming.

IS-SUR RAYMOND SCICLUNA: Imma għadna ma rajniehx.

DAVID AGIUS: Bħala televiżjoni se jkun qed jiffunzjona mill-ewwel ġurnata?

MR SPEAKER: Iva, it-televiżjoni se jkun qed jaħdem mill-ewwel ġurnata.

GODFREY FARRUGIA: Se jkun hemm post għad-drop-off, fejn wieħed jista' jieqaf qabel ma jmur għall-parkeġġ?

IS-SUR RAYMOND SCICLUNA: Għalhekk il-Pulizija ssuġġerixxew Triq l-Ordinanza għax qabel kien se jkun hemm drop-off ħdejn … (Interruzzjonijiet) Ħdejn il-Bank Ċentrali matul il-ġurnata se jkun hemm 20 post ta' parkeġġ, bħalma għandna llum, waqt li filgħaxija, meta jkun hemm is-seduta, se jkun hemm 46 post ta' parkeġġ, 30 post għall-Partit Nazzjonalista u 16-il post għall-Partit Laburista.

Id-drop-off għax-chaffeur-driven se jkun fil-ponta ta' Palazzo Ferreria; jiġifieri, minn dik it-triq, imbagħad kulħadd imur jipparkja x'imkien.

GODFREY FARRUGIA: Bilfors irid ikun hemm post għad-drop-off qrib il-membri tas-sigurtà wkoll.

MR SPEAKER: Jiena naħseb li huwa importanti li jkun hemm post għad-drop-off.

GODFREY FARRUGIA: Mhux hekk?

IS-SUR RAYMOND SCICLUNA: Jinġabru flimkien għas-sigurtà, jiġifieri biex ikunu taħt għajnejhom.

MR SPEAKER: Niġu issa għall-Malta Fashion Week.

Quddiemkom għandkom żewġ talbiet biex isiru attivitajiet li jiġu organizzati mill-Malta Fashion Week.

It-talba hija biex ikunu organizzati fis-sala l-qadima tal-Parlament, kif ukoll madwar l-entratura tal-binja l-ġdida.

Qed naraw korrispondenza li għaddiet biex issir attività fi Triq l-Ordinanza, in-naħa ta' Kastilja.

It-talba hija għall-11 ta' Mejju fit-8.30 p.m. Peress li l-kamra tal-kumitati li hemm fil-livell t'isfel mhijiex soundproof, tlabnihom biex l-avveniment jibda wara d-9.00 p.m., u aċċettaw.

It-tieni talba tikkonċerna sfilata tal-moda bit-tema 'L-omm li tatna isimha', u qed jiġi propost li l-isfilata ssir fil-Kamra tad-Deputati.

Jiena personalment diġà ktibt li ma naqbilx; imma se ngħaddiha lilkom u ddeċiedu intom.

Fil-folder għandkom issibu l-informazzjoni kollha.

Issa nixtieq nisma' ir-reazzjoni tagħkom.

L-Onor.

MARIO DE MARCO: Fir-rigward tal-isfilata fil-Parlament il-qadim, fir-realtà f'dan l-istadju tista' toħroġ barra, fis-sens li aħna m'aħniex aktar responsabbli.

Jiena qed nassumi li fil-mument li noħorġu minn din il-binja fl-4 ta' Mejju, din il-binja se tgħaddi f'idejn Heritage Malta.

IS-SUR RAYMOND SCICLUNA: Se jaqa' taħt il-Presidenza.

F'dan l-istadju, naħseb li mbagħad għandha tkun f'idejn il-Presidenza li tiddeċiedi jekk hux użu għaqli jew le.

Imma ma naħsibx li għandna nkunu aħna d-deputati li ngħidu.

(Interruzzjonijiet)

LOUIS GRECH: Filwaqt li aħna għadna qegħdin ...

MR SPEAKER: L-argument kollu huwa li hemmhekk il-bini għandu l-image tal-Parlament, jiġifieri tlaqna jew ma tlaqniex minn hemmhekk … Jien ma nafx, araw intom.

MR SPEAKER: Ġimgħa wara li mmorru fil-parlament il-ġdid.

Jiġifieri l-Presidenza trid tgħid.

LOUIS GRECH: L-iSpeaker kien hemm u aħna rridu nappoġġjawh.

MARIO DE MARCO: Però ma naħsibx li għandna nkunu aħna li niddeċiedu.

MR SPEAKER: F'dan l-istadju, qed naqblu magħha jew le?

Jekk ma naqblux, imbagħad trid tiddeċiedi l-President.

GODFREY FARRUGIA: Jien għandi r-riżervi tiegħi dwar attività bħal din fil-Kamra tad-Deputati.

Jiena nemmen li ladarba ndirizzaw lilek, inti għandek tkompli l-biċċa xogħol sal-aħħar f'dan ir-rigward.

MARIO DE MARCO: Taqa' barra mill-ġurisdizzjoni tagħna bħala Parlament.

GODFREY FARRUGIA: B'ġimgħa.

Dwar it-tieni talba tal-użu tal-parlament il-ġdid, dik hija deċiżjoni oħra li rridu nieħdu hawnhekk, mhux hekk?

Aħna għandna r-riżervi dwarha.

MARIO DE MARCO: Jekk qed nifhem sew, it-tieni talba hija għal attività fi Triq l-Ordinanza, qed ngħid sew?

IS-SUR RAYMOND SCICLUNA: Nistgħu nagħtu l-permess għax wara d-9.00 p.m.

MARIO DE MARCO: Triq l-Ordinanza qiegħda viċin il-Parlament.

MR SPEAKER: Onor. de Marco, fil-fatt tlabnihom biex l-avveniment isir wara d-9.00 p.m. Naqblu u dwar dik kollox sew.

Xandir dirett awdjo u viżiv ta' seduti u laqgħat parlamentari

MR SPEAKER: Issa niġu għall-emenda konsegwenzjali li konna diġà ftehmna fuqha, imma ovvjament trid tidħol l-emenda fl-iStanding Orders peress li l-iStanding Orders dejjem jitkellmu fuq l-audio, u issa se jkollna l-viżiv, jiġifieri l-video streaming of parliamentary debates.

Wara l-aħħar laqgħa qbilna dwar il-linji gwida ġodda għall-video streaming tas-seduti parlamentari u tal-Plenarja, kif ukoll tal-kumitati, u issa qed ngħaddilkom il-verżjoni finali kif maqbula fl-aħħar laqgħa, għall-informazzjoni tagħkom.

Irrid infakkar li, fil-laqgħa tal-1 ta' Ottubru tal-2014, fuq suġġeriment tad-Deputat Prim Ministru, l-Onor.

Louis Grech, konna qbilna li minbarra li nirrevedu l-linji gwida dwar il-video streaming, għandna wkoll nemendaw l-Ordinijiet Permanenti tagħna biex jipprovdu għat-trażmissjoni, għax inkella ma nkunux koperti għat-trażmissjoni tal-Parlament, mhux biss permezz tar-radju imma anke xandir televiżiv u permezz tal-Internet, eċċ. Għalhekk, jiena nifhem li min-naħa tal-Gvern għandha titressaq din il-mozzjoni.

L-emenda bil-Malti tgħid hekk:

"Peress li l-Ordni Permanenti nru.

173 jitkellem dwar il-Kamra tad-Deputati u dwar ix-xandir, minnufih wara l-Ordni Permanenti nru.

173 għandu jidħol l-Ordni Permanenti l-ġdid

– u jiena innumerajtu bħala Ordni Permanenti nru 173A –

"Xandir tal-ħidma parlamentari

Il-Kamra tawtorizza, skont it-termini u kondizzjonijiet li jistgħu jkunu determinati mill-Kumitat Permanenti dwar ix-Xogħol tal-Kamra, minn żmien għal żmien:

L-audio u video streaming tal-laqgħat tal-plenarja u fil-kumitati;

Ix-xandir u repetizzjoni/ix-xandir mill-ġdid ta' tali laqgħat fl-intier tagħhom permezz ta' radju, it-televiżjoni, l-internet jew kull mezz ieħor li l-Kumitat dwar ix-Xogħol tal-Kamra jħoss xieraq, iżda kull rappurtaġġ uffiċjali mill-mezzi tax-xandir għandu jkun konformi ma' dawk ir-regoli u linji gwida li jistgħu jkunu stabbiliti mill-Kumitat dwar ix-Xogħol tal-Kamra minn żmien għal żmien.

L-iSpeaker jista' jordna l-interruzzjoni ta' dawk ix-xandiriet meta fl-opinjoni tiegħu jkun hekk meħtieġ."

Imbagħad hemm l-emenda bl-Ingliż.

Peress li fl-4 ta' Mejju konna diġà ftiehmna li se nitilgħu mill-ewwel fuq it-televiżjoni u video streaming, irridu bilfors nagħmlu din l-emenda konsegwenzjali.

L-Onor.

DEBORAH SCHEMBRI: Fil-173A(1)(a) hemm "audio u video recording".

Naħseb li jekk irridu streaming, irid jiġi streaming and recording, għax inkella jfisser li se tirrekordja biss u ma tagħmilx streaming tiegħu.

MR SPEAKER: Għandek raġun.

Onor. Schembri, issa qed niftakar għalfejn għamilniha.

Dik għamilniha għax ikollok il-ħażna tar-recording.

Imbagħad hemm il-(b), fejn għandek l-istreaming.

Għax il-Parlament jista' joħroġ programm b'dak li jkun sar fil-kumitat tat-Tnejn ta' qabel.

Allura, jrid ikollok ir-recording tagħha.

Fil-(b) għandek l-istreaming, it-televiżjoni u l-Internet.

DEBORAH SCHEMBRI: Qed ngħid dan għax meta għandek xandir ma jfissirx li jkun live, u meta għandek streaming ifisser li jkun dirett.

Jiġifieri, hemm distinzjoni bejn it-tnejn.

MR SPEAKER: Jiġifieri inti x'qed tissuġġerixxi?

DEBORAH SCHEMBRI: Meta inti fil-(b) għandek xandir, m'għandek xejn x'juri li huwa dirett.

Xandir dirett.

Tidħol il-kelma "dirett".

L-Onor.

MARIO DE MARCO: Jien naħseb li qbiżt mill-173 għall-memorandum tiegħek.

MR SPEAKER: Tal-linji gwida?

Nista' nagħmel referenza għalihom?

Dawk konna diġà għaddejnihom.

MARIO DE MARCO: Iva, però naħseb li mhux qed jirrifletti kompletament dak li konna tkellimna.

L-idea tagħna kienet – biex tifhmu minn fejn tlaqna – li waqt seduta tal-Parlament għandu jsir biss shot ta' min qed jitkellem.

MR SPEAKER: Waqt li qed jitkellem – hija ċara ħafna.

MARIO DE MARCO: Però, jekk tibda tara artikolu 6, qed jingħad dan li ġej:

Mela, il-punt ta' tluq diġà huwa ħażin.

Hawnhekk qed jgħidlek li l-istandard shot se jkun wide-angle, mentri mhux hekk kien il-ftehim.

Imbagħad, f'artiklu 7 hemm xi ħaġa daqsxejn stramba, fejn hemm:

Issa, sakemm xhud jew advisor jitlob not to be video webcast, nista' nifhimha; però, li deputat tal-Parlament jista' jitlob not to be video webcast hija daqsxejn stramba.

Però, imbagħad li huwa aktar stramb huwa li għandek:

Għal darb'oħra, din tmur kontra dak li kien ġie diskuss f'dan il-Kumitat.

MARIO DE MARCO: Però, hawnhekk mhux qed jgħidlek li huwa fil-kumitat!

Għidli minn fejn tirriżulta … (Interruzzjonijiet) … Le, nistgħu nagħmluha li Committee tirreferi għall-witnesses, bir-rispett kollu!

MR SPEAKER: Jista' jkollok membru parlamentari li huwa witness.

DEBORAH SCHEMBRI: Jista' jkollok kumitat bil-plenarja.

Se mai, għandek tibda bil-kliem "During Committee meetings ...".

Però, artiklu 6 naħseb li huwa ħażin li huwa tal-Plenarja.

MR SPEAKER: Onor. Mario de Marco, inti qed tgħid li fl-ebda stadju ma għandu jkun hemm wide-angle shots?

MARIO DE MARCO: Hekk kien ġie diskuss u miftiehem f'dan il-Kumitat.

MARIO DE MARCO: Jien qed ngħid x'kien ġie diskuss; jekk fhimt ħażin jiena, ikkoreġuni.

MR SPEAKER: Aħna konna ftehmna – u għandna l-minuti li nistgħu nerġgħu nirreveduhom – li meta l-Parlament ikun in session u, pereżempju, jkun hemm l-Onor.

Deborah Schembri qed jitkellmu, ix-shot ikun fuqhom. … Qed neskluduh totalment, jiġifieri fl-ebda mument ma jista' jsir dan?

Pereżempju, ejjew ngħidu li jkun hemm il-camera waqt il-Baġit u jkun daħal kulħadd, m'għandux ikun hemm wide-angle shot?

MARIO DE MARCO: Jekk bi ftehim taż-żewġ naħat, iva.

Però, jekk m'hemmx ftehim miż-żewġ naħat, għandu jkun dejjem ta' min qiegħed jitkellem biss!

LOUIS GRECH: Qiegħed subject to the agreement li hawn hawnhekk, bejn iż-żewġ naħat.

MARIO DE MARCO: L-ewwel punt ta' tluq għandu jkun li x-shot għandu jkun biss tal-individwu; iżda, bi ftehim bejn iż-żewġ naħat, jistgħu jsiru wide-angle shots.

LOUIS GRECH: Naħseb li fuq dak il-prinċipju għandek raġun.

Però mbagħad, artiklu 8 jkopri artiklu 6.

MARIO DE MARCO: Trid tiġi redrafted.

LOUIS GRECH: Trid tiġi redrafted għax il-prinċipju hemm qiegħed, però … (Interruzzjonijiet)

MR SPEAKER: Tridu li nneħħu artiklu 6?

GODFREY FARRUGIA: Tiġi eċċezzjoni, bħalma qed jgħid l-Onor. de Marco.

LOUIS GRECH: Fil-fatt, artiklu 6 huwa kopert mill-artiklu 8.

Naħseb li artiklu 6 jista' jitneħħa.

MR SPEAKER: Naqblu li jitneħħa artiklu 6?

LOUIS GRECH: Jekk jitneħħa artiklu 6, fil-fatt tiġi aktar streamlined.

DAVID AGIUS: Dawn se jkunu għall-Plenarja biss, jew għall-kumitati wkoll?

MR SPEAKER: Għat-tnejn.

DAVID AGIUS: Mela, jekk għat-tnejn, ma jistax jitneħħa għax fil-kumitat trid tagħmilha wkoll!

(Interruzzjonijiet) Jew se tagħmel linji gwida għall-Plenarja u kumitati separati, jew inkella rridu ngħidu li din tkun għall-kumitati u l-oħra għall-Plenarja.

MR SPEAKER: Linji gwida għat-tnejn, għax it-tnejn se jkunu.

(Interruzzjonijiet)

DAVID AGIUS: Imma kumitat mhux problema li jkollna tmienja min-nies hawnhekk.

(Interruzzjonijiet)

MR SPEAKER: Prattikament kumitat ilna ħafna għaddejjin bil-live streaming.

DAVID AGIUS: Id-differenza li rridu noħorġu għall-Plenarja hija sempliċement li l-wide-angle shot isir meta jkun hemm ftehim bejn iż-żewġ naħat.

Għall-anqas naraw li jkun hemm xi emendi fil-linji gwida rigward l-Ordni Permanenti, biex inkunu koperti għal nhar it-Tnejn.

GODFREY FARRUGIA: Dwar artiklu 9, il-punt ta' tluq huwa hekk.

Bħala prinċipju, il-kelliema se jkunu qed jindirizzaw lill-iSpeaker.

Biex ma ninkoraġġixxux li jkun hemm disruption, naħseb li huwa importanti li l-camera tkun dejjem fuq il-persuna li qed titkellem, ħlief meta jkun hemm point of order li forsi tagħtih inti l-mezz ladarba se jkun hemm point of order.

Affarijiet oħrajn jiġu totalment esklużi, għax inkella jkun hemm … (Interruzzjonijiet)

MR SPEAKER: Onor. Farrugia, l-camera se ddur fuqek jekk kemm-il darba nagħtik il-floor.

Jekk is-Sedja ma tagħtix il-floor, il-camera ma ddurx.

Din mhux qed ngħidha jien.

It-teknoloġija hekk hija maħduma, hija marbuta mal-microphone.

Huwa inutli li xi ħadd mill-Gvern jew mill-Oppożizzjoni jibda jinterrompi fil-konfront ta' xi membru li qed jitkellem!

Ladarba s-Sedja ma tagħtihx il-floor, il-camera se tibqa' fuqek.

Irrid nagħmilha ċara li din hija parti mit-teknoloġija.

MR SPEAKER: Fl-ewwel seduta ta' nhar it-Tnejn.

GODFREY FARRUGIA: Il-footage – dejjem bil-permess tal-Kamra – min-naħa tiegħek … (Interruzzjonijiet) Jista' jkun hemm time lag ...

LOUIS GRECH: Diġà tkellimna.

Naħseb li l-footage jista' jintuża bil-permess taż-żewġ naħat tal-Kamra.

Anke jekk diffiċli li tikkontrollaha, imma xorta … (Interruzzjonijiet)

MR SPEAKER: Indaħħluha fil-linji gwida li l-footage jiġi trasmess kollu waqt il-Plenarja.

Però, imbagħad jekk xi ħadd irid jużah għal xi footage, bil-...

DAVID AGIUS: Jekk int ittrasmettejt, hi liema hi l-kamra tal-aħbarijiet, tkun ħaditu!

LOUIS GRECH: Huwa pussess tal-Parlament.

DAVID AGIUS: Jekk fis-6 p.m beda l-ħin tal-mistoqsijiet u beda jiġi trasmess, dak ma jibqax tagħna.

LOUIS GRECH: Naħseb li aħna qed ngħidu li l-footage huwa proprjetà tal-Parlament.

Barra l-funzjoni għal xiex qed tintuża meta tkun streamed live, però l-proprjetà attwali tappartjeni lill-Parlament.

Allura, biex tintuża għall-footage ...

MR SPEAKER: Huwa tajjeb li ninkluduha fil-linji gwida.

Għamilt sew li semmejtha.

LOUIS GRECH: Huwa diffiċli li tikkontrollaha.

GODFREY FARRUGIA: Jien qed nifhem li se jkun hemm time lag, pereżempju, ta' minuta jew ftit sekondi, waqt li jkun qed jiġi trasmess il-footage dirett.

GODFREY FARRUGIA: Fejn tista' twaqqfu għal li jista' jkun.

MR SPEAKER: Dażgur.

(Interruzzjonijiet) Aħna se nxandru dirett, prattikament bħalma hemm fl-Ewropa kollha.

Jiġifieri ninti qed tissuġġerixxi li, jekk il-Parlament jiltaqa' fis-6.00 p.m., ix-xandira diretta tibda ħierġa … (Interruzzjonijiet) Ikollna nerġgħu nagħmlu s-sistema mill-ġdid.

Ma nafx kemm se jirnexxielna.

GODFREY FARRUGIA: Kif jagħmlu fuq ir-radju.

Għandi d-dirett!

Dan ifisser li nhar it-Tnejn ma noħorġux dirett.

Iddeċiedu intom.

Għalija mhux problema.

Jien irrid noħroġ.

Il-poplu Malti għidnilu li se noħorġu dirett.

Issa jekk intom jidhrilkom dan, ma noħorġux dirett.

GODFREY FARRUGIA: Xi jżommni milli, pereżempju, jekk hemm l-Onor. de Marco qed jitkellem, immur fejnu?

MR SPEAKER: Imma dik mhux responsabbiltà tiegħek?

Hija l-azzjoni tiegħek.

Bir-rispett kollu, huwa għalhekk li l-komportament irid ikun marbut.

DAVID AGIUS: Jista' jkun hemm xi ħadd li qed jitkellem, u mmur ħdejh.

GODFREY FARRUGIA: Se nagħti eżempju ta' dak li ġara fil-Parlament tal-Indja.

Kien hemm deputat li kien qed jitkellem dwar kwestjoni finanzjarja, u waqt id-dibattitu qabad borża mimlija flus u xerridha fil-Kamra.

Inti jkollok il-jedd li, minħabba li dak id-deputat ma mexiex kif suppost, twaqqaf it-trasmissjoni u ma tħallihx jagħmel publicity stunts hemmhekk u tiġi trasmessa live, u mbagħad kulħadd jitkellem fuq dak li ġara!

DAVID AGIUS: Mhux xorta se jkollna l-media hemm ġew?!

DAVID AGIUS: Kulħadd jerfa' r-responsabilità tiegħu!

MR SPEAKER: M'iniex qed nifhem xorta!

LOUIS GRECH: L-argument prinċipali li qed isemmi l-Onor.

Farrugia huwa li, jekk inti trid twaqqaf xi ħaġa, f'disa' sekondi ma naħsibx li se jkollok il-ħin neċċessarju.

Jekk taħseb li inti komdu b'disa' sekondi, ħalliha hekk, u jekk le, naħseb li jkollok bżonn iżżidu.

MR SPEAKER: X'se nagħmlu għal nhar it-Tnejn?

LOUIS GRECH: Nibqgħu għaddejjin.

MR SPEAKER: Diġà għandi x'nista' nagħmel jekk jinqala' inċident.

Kollox huwa organizzat.

Issa, il-kwestjoni hija jekk tridux li noħorġu dirett b'ħin differenti, għax dak ifisser li trid titranġa s-sistema.

Rigward il-linji gwida, se jkun hemm l-exchange tad-drafting ħalli wieħed jagħmlu aħjar, kemm dak li qal l-Onor. de Marco, kif ukoll dak li qalu l-Onor.

Ħa nkun ċar: jien għandi buttuna li dak il-ħin stess nista' nwaqqaf it-trasmissjoni.

Imma li tgħidli li dak li beda fis-6.00 p.m., joħroġ fis-6.05 p.m. hemmhekk għandna problema għax m'għandux ikun hekk!

Il-poplu għandu jara dak li qed jiġri issa!

Però, jekk jiġri inċident – huwa x'inhuwa – jiena għandi, b'mod assolut, il-faċilità li dak il-ħin stess nista' nwaqqaf ix-xandira!

Naqblu li għandha ssir korrezzjoni fuq il-(b), dwar ix-xandir dirett, kif qalet l-Onor.

Deborah Schembri, u li dan għandu jidħol minnufih.

(Interruzzjonijiet) Għax inkella ma jkollniex is-setgħa … (Interruzzjonijiet) Il-173A, tajjeb it-test Malti u t-test Ingliż?

Rigward il-linji gwida, id-dettalji huma dawk li huma, u mbagħad nagħmlu l-korrezzjonijiet.

Hemm xi affarijiet oħrajn?

DAVID AGIUS: Irrid nerġa' nagħmilha ċara li huwa importanti li jidher x'jidher fuq it-televiżjoni, eskluża xandira diretta, isir bi qbil bejn iż-żewġ naħat tal-Kamra.

DEBORAH SCHEMBRI: Fil-ħinijiet li mhux se jkun hemm il-Parlament, x'se jkun hemm fuq dak l-istazzjon?

MR SPEAKER: Pereżempju, ikun sar il-kumitat tal-Kamra li tippresjedi inti.

Dak jista' joħroġ ir-recording tiegħu matul il-ġimgħa, ovvjament bi qbil.

DAVID AGIUS: Issir skeda bi qbil.

Ma jistax kumitat jixxandar għaxar darbiet, u kumitat ieħor jixxandar darba.

MR SPEAKER: Onor. David Agius, għandek raġun hemmhekk.

Imma lili ma tistax torbotni, bħala Sedja, li minn ġurnata għal ġurnata rrid noqgħod kull darba noħroġ skeda.

DAVID AGIUS: Iva, jekk hemm bżonn!

Għax, fl-opinjoni tiegħi, jien irrid inħares l-interessi taż-żewġ naħat.

MR SPEAKER: L-iskeda … (Interruzzjonijiet)

DAVID AGIUS: L-iskeda ta' x'jingħata prijorità mis-Sedja trid tiġi għall-konoxxenza taż-żewġ naħat, għax forsi kumitat wieħed jidher li jkun aktar importanti minn kumitat ieħor, u nibdew bid-diffikultajiet.

Aħjar naqblu u nimxu bħalma nagħmlu fil-liġijiet.

DEBORAH SCHEMBRI: Naqbel, imma rridu noqgħodu attenti għax hemm kumitati li jiltaqgħu spiss ħafna, u hemm kumitati li jiltaqgħu anqas spiss.

DAVID AGIUS: Onor. Schembri, m'għandix diffikultà.

Jekk kumitat iltaqa', iltaqa'.

Mhux dak li qed ngħid.

Jien qed ngħid dwar li kumitat minnhom ma jixxandarx, u l-ieħor jixxandar ħames darbiet.

MR SPEAKER: Ħa nimxu kif jimxu parlamenti tradizzjonali, li dejjem imxew b'mod korrett.

Dak li jsir fil-Plenarja irid joħroġ dak il-ħin.

Issa, ejja nieħdu eżempju li bdejna l-Parlament fl-4 ta' Mejju, u filgħaxija kien hemm il-kumitat tal-Onor.

Allura, dak seta' joħroġ għax ma kienx hemm ieħor.

Se nkun ċar, jekk kemm-il darba jkun hemm żewġ kumitati fl-istess ġurnata u fl-istess ħin, hemmhekk is-Sedja tikkonsulta mal-Uffiċċju tal-Iskrivan tal-Kamra u tara liema se joħroġ l-ewwel.

DAVID AGIUS: Dak huwa l-argument tiegħi, li mhux, pereżempju, joħroġ is-Social Affairs Committee filwaqt li l-Foreign Affairs Committee ma joħroġx u jkollna l-problemi.

MR SPEAKER: Imma jekk f'ġurnata partikolari, fis-6.00 p.m. kien hemm il-kumitat tal-Onor.

Deborah Schembri, waqt li fis-7.00 p.m. kien hemm il-kumitat tal-Onor.

David Agius, wieħed ħareġ fis-6.00 p.m. u wara li spiċċa, ħareġ l-ieħor.

Ma jkollu l-ebda prijorità li jibda qabel għax ikun diġà qablu.

Jaf ikun hemm talba minn xi president ta' kumitat biex ma jixxandarx, imma dak arawh intom.

Jew se nkunu trasparenti, jew le!

Nirringrazzjakom.

Fis2.11 p.m., ilKumitat aġġorna għal data li kellha tiġi kkomunikata aktar tard.

Proceedings, agenda, minutes and transcripts of the parliamentary committees hbc


KUMITAT PERMANENTI DWAR IXXOGĦOL TALKAMRA

LAQGĦA NRU 28

It-Tnejn, 27 ta' April 2015

IlKumitat Permanenti dwar ixXogħol talKamra ltaqa' filPalazz, ilBelt Valletta, fis1.04 p.m.

Anġlu Farrugia, ippreseda.

PREŻENTI

IdDeputat Prim Ministru u Ministru għallAffarijiet Ewropej u Implimentazzjoni talManifest Elettorali l-Onor.

IlMinuti tallaqgħa numru 27 li saret fil11 ta' Marzu 2015 kienu kkonfermati.

PERMESS LILL-MEDIA

L-Ispeaker informa lill-Kumitat li kien hemm talba mill-media għall-permess biex jiffilmjaw u jieħdu ritratti tal-ewwel parti tal-laqgħa tal-Kumitat.

Il-permess ingħata.

XOGĦOL TAL-KAMRA

Godfrey Farrugia informa lillKumitat li lħsieb talGvern kien li:

wara diskussjoni li kellu mal-Whip tal-Oppożizzjoni, fisseduta ta' nhar it-Tnejn, 4 ta' Mejju 2015, meta l-Parlament se jkun qed jibda jiltaqa' fil-bini l-ġdid, għandu jiġi diskuss fl-istadju tat-Tieni Qari l-Abbozz ta' Liġi fuq Azzjoni dwar il-Klima – Abbozz 93 – u jekk jagħlaq id-dibattitu tkompli d-diskussjoni fl-istadju tat-Tieni Qari tal-Abbozz ta' Liġi li jemenda diversi liġijiet dwar is-Suċċessjoni – Abbozz Nru 91;

fis-seduta ta' nhar it-Tnejn, 11 ta' Mejju 2015, tkompli d-diskussjoni fuq l-Abbozz ta' Liġi li jemenda l-Att dwar Kunsilli Lokali – Abbozz Nru 84 – u matul dik il-ġimgħa jiġu diskussi l-estimi għas-sena 2015 tal-Awtorità tad-Djar; u

sal-aħħar ta' Mejju jkunu għaddew l-estimi finanzjarji tal-bqija tal-awtoritajiet u korporazzjonijiet.

Dwar l-Abbozz ta' Liġi dwar Standards fil-Ħajja Pubblika – Abbozz Nru 63 – l-Onor.

Louis Grech talab li d-diskussjoni dwaru tkun posposta minn meta kienet skedata fit-18 ta' Mejju minħabba n-nuqqas ta' disponibilità tad-Deputat Prim Ministru.

L-Onor.

Farrugia tkellem ukoll dwar il-ħidma li qiegħda ssir f'dawk li huma emendi għall-Ordnijiet Permanenti tal-Kamra u qal li l-Gvern kien qiegħed jistenna r-reazzjoni tal-Oppożizzjoni għall-proposti mressqa mill-Gvern.

L-Onor.

Farrugia qal ukoll li l-ħsieb tal-Gvern kien li fit-tielet ġimgħa tibda d-diskussjoni fi stadju tat-Tieni Qari tal-Abbozz ta' Liġi li jemenda l-Att dwar il-Produzzjoni tal-Petroleum – Abbozz Nru 90.

L-Onor.

David Agius fakkru lill-Kumitat fil-private members' motions li kienu għadhom pendenti, jiġifieri:

L-Ewwel Qari tal-abbozzi ta' liġi li jemendaw il-Kostituzzjoni ta' Malta;

Mozzjoni 174 biex jiġu ppubblikati rapporti taż-żewġ inkjesti dwar l-operat tal-Pulizija; u

L-Ewwel Qari ta' Abbozz ta' Liġi msejjaħ Att biex jemenda l-Att dwar Opportunitajiet Indaqs għal Persuni b'Diżabilità.

AFFARIJIET OĦRA

Ċerimonja tal-ftuħ talBinja lĠdida talParlament

L-Ispeaker qassam lill-Membri kopja tal-programm tal-ftuħ uffiċjali tal-binja l-ġdida tal-Parlament li kellha ssir nhar it-Tnejn, 4 ta' Mejju 2015 fl-4.00pm u spjega fil-qosor kif ser timxi ċ-ċerimonja.

L-Onor.

Mario De Marco talab illi dawk il-persuni kollha li servew bħala Membri fil-Kamra tad-Deputati – madwar 100 – ikunu mistiedna għaċ-ċerimonja.

L-Ispeaker informa lill-Kumitat li normalment, f'okkażjonijiet simili, jiġu mistiedna l-membri tal-Assoċjazzjoni tal-Membri Anzjani.

Wara diskussjoni kien hemm qbil li jinħareġ invit lill-Membri Anzjani kollha.

L-Onor.

David Agius staqsa jekk kienx hemm mistiedna barranin.

L-Ispeaker wieġeb illi kienu mistiedna l-Perit Renzo Piano u l-Perit Antonio Belvedere.

Sigurtà fil-binja l-ġdida tal-Parlament

L-Ispeaker informa lill-Kumitat li s-sigurtà fil-binja l-ġdida tal-Parlament ser tgħaddi mingħand il-Forzi Armati ta' Malta għal għand il-Korp tal-Pulizija u li dan it-trasferiment se jsir b'mod formali f'ċerimonja simbolika fl-4 ta' Mejju 2015.

Il-Kumitat iddiskuta diversi aspetti tas-sigurtà tal-binja fid-dawl li l-binja hija ddisinjata biex tippermetti l-pubbliku jiċċirkola b'mod liberu madwarha.

Peress illi kien jidher li hemm opinjonijiet differenti dwar kemm għandha tkun miftuħa d-dawra tal-binja, id-Deputat Prim Ministru qal illi ma kellhiex tittieħed deċiżjoni dakinhar imma li l-Pulizija għandhom jiġu mitluba jagħtu l-pożizzjoni tagħhom dwar dan l-aspett ta' sigurtà.

Parking għall-Membri Parlamentari

Il-Membri tal-Kumitat ġew informati li mill-4 ta' Mejju l-parking għall-Membri Parlamentari kien ser ikun fil-parkeġġ quddiem il-Bank Ċentrali ta' Malta, filwaqt li għall-Ministri, is-Segretarji Parlamentari u l-Kap tal-Oppożizzjoni l-parking kien se jkun fi Triq l-Ordinanza fejn Palazzo Ferreria, quddiem il-Ministeri rispettivi tagħhom fil-Belt jew fil-viċinanzi.

Il-Membri ġew informati wkoll li fil-parkeġġ ta' quddiem il-Bank Ċentrali meta jkunx qed jiltaqa' l-Parlament ser ikun hemm 20 parkeġġ disponibbli Wara saret diskussjoni fuq diversi punti fosthom l-istallazzjoni ta' sistema ta' barrier fil-parking area tal-Bank Ċentrali li tkun ikkontrollata bl-istess cards li se jużaw il-Membri fil-Kamra tad-Deputati.

L-Ispeaker informa lill-Kumitat illi huwa kien irċieva żewġ talbiet sabiex jintuża l-bini l-antik tal-Parlament kif ukoll spazju qrib il-binja l-ġdida għal diversi attivitajiet konnessi mal-organizzazzjoni tal-Malta Fashion Week.

Filwaqt li ntweriet riżerva dwar l-użu tal-Kamra tad-Deputati fil-Palazz għal sfilata tal-moda, ma nstabet l-ebda oġġezzjoni dwar l-organizzazzjoni ta' attivitajiet simili tal-Kamra u tal-Palazz.

Dwar it-talba għal sfilata fi Triq Ordinanza l-Kumitat qabel li sakemm l-attività ssir wara d-9.00pm ma kienx hemm oġġezzjoni.

Xandir talħidma talParlament

Fuq domanda tal-Onor.

Agius, l-Ispeaker ikkonferma li l-video streaming tal-Kamra ser ikun qed jaħdem mill-4 ta' Mejju u li s-seduti ser ikunu wkoll trażmessi fuq it-televiżjoni minn dakinhar.

LIspeaker irrefera għallemenda għallOrdnijiet Permanenti talKamra meħtieġa sabiex il-Parlament ikun jista', sa mill-ftuħ tiegħu fl-4 ta' Mejju, jittrażmetti s-seduti tiegħu fuq l-istazzjon tat-televiżjoni tiegħu.

L-Ispeaker qara l-emenda segwenti għat-test Malti tal-Ordnijiet Permanenti tal-Kamra:

Minnufih wara ordni permanenti 173 għandu jidħol dan l-ordni permanenti ġdid:

Xandir tal-ħidma parlamentari

173 A. (1) Il-Kamra tawtorizza, skont it-termini u kundizzjonijiet li jistgħu jkunu determinati mill-Kumitat Permanenti dwar ix-Xogħol tal-Kamra minn żmien għal żmien:

L-audio u video streaming tal-laqgħat fil-plenarja u fil-kumitati; u

Ix-xandir u r-repetizzjoni/ix-xandir mill-ġdid ta' tali laqgħat fl-intier tagħhom permezz tar-radju, ir-televiżjoni, l-internet jew kull mezz ieħor li l-Kumitat dwar ix-Xogħol tal-Kamra jħoss xieraq.

Iżda, kull rappurtaġġ uffiċjali mill-mezzi tax-xandir għandu jkun konformi ma' dawk ir-regoli u linji gwida li jistgħu jkunu stabbiliti mill-Kumitat dwar ix-Xogħol tal-Kamra minn żmien għal żmien.

(2) L-Ispeaker jista' jordna l-interruzzjoni ta' dawk ix-xandiriet meta, fl-opinjoni tiegħu, hekk ikun meħtieġ.

L-Onor.

Deborah Schembri rrimarkat illi:

is-subartikolu 173A(1)(a) għandu jaqra 'L-audio u video streaming u recording tal-laqgħat fil-plenarja u fil-kumitati'; u

li fis-subartikolu 173A(1)(b) għandha tidħol il-kelma 'dirett' wara l-kelma 'ix-xandir'' u qabel il-kliem 'u r-repetizzjoni'.

Il-Kumitat qabel ma' dawn l-emendi.

Wara diskussjoni dwar il-linji gwida li tqassmu lill-Membri tal-Kumitat u li fuqhom kellha titħaddem is-sistema tal-cameras kemm fil-plenarju kif ukoll fil-kumitati, l-Ispeaker informa lill-Kumitat li kienet qed tittieħed nota ta' kull punt mqajjem mill-Onor.

Membri sabiex l-istess linji gwida jiġu emendati kif maqbul fil-Kumitat.

Fuq punt imqajjem mill-Onor David Agius, il-Kumitat qabel li bħala trażmissjoni diretta għandha tingħata dejjem priorità lis-seduti fil-plenarja u f'dak li jirrigwarda x-xandir ta' laqgħat ta' kumitati rrekordjati, dawn jixxandru b'mod kronoloġiku skont il-ħin li ltaqgħu fih u dan sabiex l-ebda Kumitat ma jixxandar għal aktar drabi minn oħrajn.

Dwar il-kwestjoni ta' jekk president ta' kumitat għandux ikollu l-jedd li jitlob li laqgħat partikolari ma jixxandrux, il-Kumitat qabel li tali deċiżjoni tittieħed aktar 'il quddiem.

Fis2.11 p.m. ilKumitat aġġorna għal data li kellha tiġi kkomunikata aktar tard.

ANĠLU FARRUGIA


KUMITATI TAL-KAMRA TAD-DEPUTATI

LAQGĦA KONĠUNTA

KUMITAT PEMANENTI DWAR L-AFFARIJIET BARRANIN U EWROPEJ

KUMITAT PERMANENTI DWAR L-AFFARIJIET EKONOMIĊI U FINANZJARJI

AVVIŻ

Laqgħa Nru. 11

Il-Ġimgħa, 8 ta' Mejju 2015 fid-9:30 a.m.

Il-Kumitat Permanenti dwar l-Affarijiet Barranin u Ewropej u l-Kumitat Permanenti dwar l-Affarijiet Ekonomiċi u Finanzjarji se jiltaqgħu nhar it-Ġimgħa, 8 ta' Mejju 2015 fid-9:30 a.m. fil-Parlament, Triq ir-Repubblika, b'din l-aġenda:-

Laqgħa ma' Valdis Dombrovskis, Viċi President tal-Kummissjoni responsabbli mill-Ewro u d-Djalogu Soċjali, dwar il-European Semester.

24 ta' April 2015 SKRIVAN TAL-KAMRA

Proceedings, agenda, minutes and transcripts of the parliamentary committees fin


KUMITAT PERMANENTI DWAR L-AFFARIJIET EKONOMIĊI

(Rapport Uffiċjali u Rivedut)

Laqgħa Nru. 11

Il-Ġimgħa, 8 ta' Mejju 2015

Stampat fl-Uffiċċju tal-Iskrivan

Prezz €2.50

Laqgħa Nru. 11

Il-Ġimgħa, 8 ta' Mejju 2015

Il-Kumitat iltaqa' fil-Parlament, il-Belt Valletta, fl-9:40 a.m.

LAQGĦA MAL-E.T. VALDIS DOMBROVSKIS, VIĊI PRESIDENT TAL-KUMMISSJONI EWROPEA RESPONSABBLI MILL-EWRO U D-DJALOGU SOĊJALI, DWAR IL-EUROPEAN SEMESTER

Fl-10:20 am, il-Kumitat ikkonkluda.


LAQGĦA NRU 11

Il-Ġimgħa, 8 ta' Mejju 2015.

Il-Kumitat Permanenti dwar l-Affarijiet Ekonomiċi u Finanzjarji ltaqa' fil-Kamra tal-Kumitati fil-Parlament, Valletta, fl-9:40 a.m.

L-Onor.

Silvio Schembri, President tal-Kumitat, ippreseda.

PREŻENTI: Il-Ministru għall-Finanzi l-Onor.

Edward Scicluna u l-Onor.

Peress li din kienet laqgħa konġunta mal-Kumitat Permanenti dwar l-Affarijiet Barranin u Ewropej kienu hemm preżenti wkoll l-Onor.

L-Iskrivan tal-Kumitat qal it-talba.

LAQGĦA MAL-VIĊI PRESIDENT TAL-KUMMISSJONI EWROPEA VALDIS DOMBROVSKIS RESPONSABBLI MILL-EWRO U D-DJALOGU SOĊJALI DWAR IL-EUROPEAN SEMESTER.

Il-President tal-Kumitat l-Onor.

Luciano Busuttil stieden lill-Viċi-President tal-Kummissjoni Valdis Dombrovskis biex jindirizza lill-Kumitat f'din l-ewwel laqgħa tal-Kumitat fil-binja ġdida tal-Parlament.

Il-Viċi-Kummissarju responsabbli mill-Ewro u d-Djalogu Soċjali beda l-intervent tiegħu billi spjega li huwa qed iżur diversi pajjiżi Ewropej fil-qafas tal-European semester.

Huwa kompla jgħid li qed jiġu implimentati diversi strateġiji fosthom li tissaħħaħ ir-rappreżentazzjoni fil-pajjiżi membri sabiex il-kummissjoni tkun iktar qrib il-politika nazzjonali u fost affarijiet oħra, semma:-

l-inizjattivi li kienet qiegħda tieħu l-Kummissjoni l-ġdida, pereżempju l-Capital Market Union biex tiffaċilita l-aċċess għall-finanzjament minn SMEs, id-Digital Single Market li kellu potenzjal qawwi għall-ħolqien ta' impiegi u l-Energy Union fejn tnediet green paper dwar is-sorsi ta' enerġija u infrastruttura integrata;

b'referenza għall-Country Report Malta 2015 (SWD(2015)37) u l-Annual Growth Survey 2015 (Com(2014)902) maħruġa mill-Kummissjoni fis-26 ta' Frar 2015 u t-28 ta' Novembru 2014 rispettivament semma (a) mil-lat pożittiv: it-tkabbir ekonomiku f'Malta kien akbar mill-medja tal-UE; sistema bankarja b'saħħitha u li d-defiċit u d-dejn kienu qed jonqsu b'rata aktar minn dik stabbilita mill-Kunsill u (b) aspetti li kienu jeħtieġu attenzjoni: is-sostenibilità fit-tul tal-pensjonijiet u tas-servizz tas-saħħa; tinżamm u titjieb il-kompetittività; sistema edukattiva li tipprovdi għall-ħtiġijiet tas-suq tax-xogħol; sistema ġudizzjarja aktar effiċjenti u li t-tkabbir ekonomiku ma kienx qed jirrifletti ruħu biżżejjed fit-tnaqqis ta' persuni f'riskju ta' faqar u esklużjoni soċjali;

li r-rakkomandazzjoni tal-Kummissjoni dwar jekk Malta titneħħiex jew le mill-excessive deficit procedure kienet se titressaq fil-Kunsill tal-Ministri li kien imiss.

li l-ekonomija ta' Malta qed tkun iktar ibbażata fuq servizzi,

li kien hemm titjib fl-esportazzjoni netta u s-settur bankarju domestiku baqa'b'saħħtu,

ir-riforma tas-sistema tal-pensjonijiet,

is-sostennibilità fis-sistema tal-Public Health Care u

l-parteċipazzjoni dejjem tiżdied ta' nisa fil-Labour Market

Wara kien hemm diskussjoni.

Ġew iċċirkolati id-dokumenti:

Fl-10:20 a.m. il-Kumitat aġġorna għal data u b'aġenda li kellhom jiġu komunikati aktar tard.

SKRIVANA TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees docx


LAQGĦA KONĠUNTA

KUMITAT PEMANENTI DWAR L-AFFARIJIET BARRANIN U EWROPEJ

KUMITAT PERMANENTI DWAR L-AFFARIJIET EKONOMIĊI U FINANZJARJI

Il-Ġimgħa, 8 ta' Mejju 2015 fid-9.30 a.m.

Il-Kumitat Permanenti dwar l-Affarijiet Barranin u Ewropej u l-Kumitat Permanenti dwar l-Affarijiet Ekonomiċi u Finanzjarji se jiltaqgħu nhar il-Ġimgħa, 8 ta' Mejju 2015 fid-9.30 a.m. fil-Kamra tal-Kumitati fil-binja tal-Parlament il-Belt b'din l-aġenda:

Laqgħa ma' Valdis Dombrovskis, Viċi President tal-Kummissjoni responsabbli mill-Ewro u d-Djalogu Soċjali, dwar il-European Semester.

24 ta' April 2015 SKRIVAN TAL-KAMRA

Proceedings, agenda, minutes and transcripts of the parliamentary committees bar


KUMITAT PERMANENTI DWAR L-AFFARIJIET BARRANIN U EWROPEJ

(Rapport Uffiċjali u Rivedut)

Laqgħa Nru 28

Il-Ġimgħa, 8 ta' Mejju 2015

Stampat fl-Uffiċċju tal-Iskrivan

Prezz €2.50

Laqgħa Nru 28

Il-Ġimgħa, 8 ta' Mejju, 2015

Il-Kumitat iltaqa' fil-Palazz, il-Belt Valletta, fid-9.30 a.m.

LAQGĦA DWAR IL-EUROPEAN SEMESTER MAL-VIĊI-PRESIDENT TAL-KUMMISSJONI EWROPEA, VALDIS DOMBROVSKIS, RESPONSABBLI GĦALL-EWRO U D-DJALOGU SOĊJALI

Fl-10.20 a.m., il-Kumitat aġġorna għal data u b'aġenda li kellhom jiġu kkomunikati aktar tard.


LAQGĦA NRU.

Il-Ġimgħa, 8 ta' Mejju 2015.

Il-Kumitat Permanenti dwar l-Affarijiet Barranin u Ewropej iltaqa' fil-Parlament, il-Belt Valletta, fid-9:30 a.m.

L-Onor.

PREŻENTI: L-Onor.

ASSENTI: Il-Ministru għall-Affarijiet Barranin l-Onor.

SKUŻAT: L-Onor.

Toni Bezzina kien imsiefer fuq xogħol parlamentari.

Peress li din kienet laqgħa konġunta mal-Kumitat Permanenti dwar l-Affarijiet Ekonomiċi u Finanzjarji kien hemm preżenti wkoll l-Onor.

Silvio Schembri, il-Ministru għall-Finanzi l-Onor.

Edward Scicluna u l-Onor.

L-Iskrivan tal-Kumitat qal it-talba.

LAQGĦA MAL-VIĊI PRESIDENT TAL-KUMMISSJONI EWROPEA VALDIS DOMBROVSKIS RESPONSABBLI MILL-EWRO U DJALOGU SOĊJALI DWAR IL-EUROPEAN SEMESTER

Fl-indirizz tiegħu, il-Viċi President tal-Kummissjoni responsabbli mill-Ewro u d-Djalogu Soċjali semma, fost affarijiet oħra:-

l-inizjattivi li kienet qiegħda tieħu l-Kummissjoni l-ġdida, e.g. il-Capital Market Union biex tiffaċilita l-aċċess għall-finanzjament minn SMEs, id-Digital Single Market li kellu potenzjal qawwi għall-ħolqien ta' impiegi u l-Energy Union fejn tnediet green paper dwar is-sorsi ta' enerġija u infrastruttura integrata;

il-European Semester li jikkonċerna governanza ekonomika aħjar permezz ta' responabbiltà fiskali u sorveljanza;

it-tisħiħ tal-uffiċċju tar-Rappreżentanza tal-Kummissjoni fl-Istati Membri u tad-djalogu mal-parlamenti nazzjonali u mal-imsieħba soċjali;

b'referenza għall-Country Report Malta 2015 (SWD(2015)37) u l-Annual Growth Survey 2015 (Com(2014)902) maħruġa mill-Kummissjoni fis-26 ta' Frar 2015 u t-28 ta' Novembru 2014 rispettivament semma (a) mil-lat pożittiv: it-tkabbir ekonomiku f'Malta kien akbar mill-medja tal-UE; sistema bankarja b'saħħitha u li d-defiċit u d-dejn kienu qed jonqsu b'rata aktar minn dik stabbilita mill-Kunsill u (b) aspetti li kienu jeħtieġu attenzjoni: is-sostenibilità fit-tul tal-pensjonijiet u tas-servizz tas-saħħa; tinżamm u titjieb il-kompetittività; sistema edukattiva li tipprovdi għall-ħtiġijiet tas-suq tax-xogħol; sistema ġudizzjarja aktar effiċjenti u li t-tkabbir ekonomiku ma kienx qed jirrifletti ruħu biżżejjed fit-tnaqqis ta' persuni f'riskju ta' faqar u esklużjoni soċjali; u

li r-rakkomandazzjoni tal-Kummissjoni dwar jekk Malta titneħħiex jew le mill-excessive deficit procedure kienet se titressaq fil-Kunsill tal-Ministri li kien imiss.

Wara kien hemm diskussjoni.

Fl-10.20 a.m. il-Kumitat aġġorna għal data u b'aġenda li kellhom jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT


KUMITATI TAL-KAMRA TAD-DEPUTATI

LAQGĦA KONĠUNTA

KUMITAT PERMANENTI DWAR L-AFFARIJIET SOĊJALI

KUMITAT PERMANENTI DWAR IS-SAĦĦA

AVVIŻ

Laqgħa Nru 11

L-Erbgħa, 13 ta' Mejju, 2015

Il-Kumitat Permanenti dwar l-Affarijiet Soċjali u l-Kumitat Permanenti dwar is-Saħħa se jiltaqgħu nhar l-Erbgħa, 13 ta' Mejju 2015 fis-6:30 p.m. fil-Kamra tal-Kumitati Numru 2 fil-Parlament:

Preżentazzjoni tar-Rapport dwar id-Donazzjonijiet tal-Organi u Tessuti maħruġ b'mod konġunt bejn il-Kumitat Permanenti dwar l-Affarijiet Soċjali u l-Kumitat Permanenti dwar is-Saħħa.

Affarijiet Oħra.